**ПРОТОКОЛ**

**№ 1 ОТ 27.09.2022 Г.**

**ОТ ПРОВЕДЕНА ТРЪЖНА СЕСИЯ**

**ЗА ОТДАВАНЕ ПОД НАЕМ НА ПАСИЩА, МЕРИ И ЛИВАДИ ОТ ДПФ В ОБЛАСТ РУСЕ ПО РЕДА НА ЧЛ. 37И, АЛ. 14 ОТ ЗСПЗЗ**

**за стопанската 2022/2023 година**

**П Р О Т О К О Л**

**№ 1**

От проведен търг с тайно наддаване за отдаване под наем на свободни пасища, мери и ливади от Държавния поземлен фонд /ДПФ/ в Област Русе, за стопанската 2022/2023 г. по реда на чл. 37и, ал. 14 от ЗСПЗЗ.

**Днес, 27 септември 2022 г.,** **в 10.00 часа,** на основание чл. 37и, ал. 14 от ЗСПЗЗ, чл. 47ж, ал. 1 и следващите от ППЗСПЗЗ и във връзка със Заповед № РД-04-103/22.08.2022 г. на Директора на ОД „Земеделие” - Русе, публикувана във вестник “Утро”, бр. 165/24.08.2022 г. се проведе търг с тайно наддаване за отдаване под наем на пасища и ливади от ДПФ, останали свободни след провеждане на търг по чл. 37и, ал. 13 от ЗСПЗЗ в област Русе за стопанската 2022/2023 г.

**Комисия в състав:**

**ПРЕДСЕДАТЕЛ:** **Д-р Теменужка Ненова** – главен експерт в Главна дирекция „Аграрно развитие”, Областна дирекция „Земеделие” гр. Русе;

**ЧЛЕНОВЕ:**

**1. Елка Захариева** – главен счетоводител в Дирекция „АПФСДЧР”, Областна дирекция „Земеделие” гр. Русе;

**2.** **Цветелина Димитрова** – старши юрисконсулт в Дирекция „АПФСДЧР”, Областна дирекция „Земеделие” гр. Русе.

**Резервни членове:**

**1. Венета Иванова** - старши юрисконсулт в Дирекция „АПФСДЧР”, Областна дирекция „Земеделие” гр. Русе,

**2. Светла Великова** – старши счетоводител в Дирекция „АПФСДЧР”,

назначена със Заповед № РД-07-129/26.09.2022 год. на Директора на ОД “Земеделие” – Русе, разгледа подадените документи за участие в търга от 1/един/ кандидат.

В присъствието на кандидата, Маргарита Тодорова – младши експерт в Дирекция „АПФСДЧР”, Областна дирекция „Земеделие” гр. Русе, предаде на председателя на комисията 1 / един брой / плик, придружен с входящ дневник и приемо–предавателен протокол, който се подписа от двамата.

На тръжната комисия бяха предоставени следните документи, свързани с провеждането на търга:

1. Заповед № РД 46-96/30.03.2022 г. на Министъра на земеделието за откриване на процедура за провеждане на търг за отдаване под наем или аренда на земеделски земи от ДПФ в страната за стопанската 2022/2023 г., ведно с Приложение № 1, Приложение № 2 и Приложение № 3;
2. Заповед № РД 46-76/28.02.2022 г. на Министъра на земеделието за определяне на свободните пасища, мери и ливади от ДПФ за отдаване под наем за стопопанската 2022/2023 г., по реда на чл. 37и, ал. 13 и 14 от ЗСПЗЗ и чл. 47ж, ал. 1 от ППЗСПЗЗ;
3. Одобрен списък на земите от ДПФ за Област Русе, с НТП „Пасище“ и „Ливада“ за стоп. 2022/2023 г.;
4. Заповед № РД-04-103/22.08.2022 г. на Директора на ОД “Земеделие” – Русе за откриване на процедура за отдаване под наем на свободните пасища и ливади от ДПФ в област Русе за стопанската 2022/2023 г.;
5. Обява на ОД „Земеделие” – Русе, в местен вестник „Утро”, бр. 165/24.08.2022 г. за откриване на процедура за провеждането на търг с тайно наддаване, за отдаване под наем на свободните пасища и ливади от ДПФ в област Русе за стопанската 2022/2023 г.;
6. Заповед № РД–07-129/26.09.2022 г. на Директора на ОД “Земеделие” – Русе за назначаване на тръжна комисия;
7. 1 / един / брой запечатан, непрозрачн плик с документи за участие в търга;
8. Входящ дневник за подаване на документи за участие в търга;
9. Приемо – предавателен протокол за предаден 1 / един / брой запечатан, непрозрачн плик с документи за участие в търга;
10. Декларации по чл. 47ж, ал.2 от ППЗСПЗЗ на членовете на комисията;
11. Документи от извършени служебни проверки на основание чл. 47в, ал. 3 от ППЗСПЗЗ, на обстоятелствата, обуславящи право на участие в търга на кандидатие, както следва:

* Служебна проверка за обстоятелството по чл. 47в, ал. 1, т. 1 от ППЗСПЗЗ, а именно кандидатите регистрирани ли са като земеделски стопани;
* Служебна проверка за обстоятелствата по чл. 47в, ал. 1, т. 5 и т. 6, предложение първо от ППЗСПЗЗ, а именно: имат ли кандидатите неизплатени суми по чл. 34, ал. 6 и ал. 8 от ЗСПЗЗ, както и неизплатени суми за земите по чл. 37в, ал. 3, т. 2 от ЗСПЗЗ; кандидатите имат ли прекратени договори за ползване на земи от държавния поземлен фонд, поради неиздължаване на паричните задължения по тях;
* Служебна проверка за обстоятелството по чл. 47в, ал. 1, т. 6, предложение второ от ППЗСПЗЗ, а именно наличие/липса на просрочени задължения на кандидатите към Държавен фонд „Земеделие“.

На търга по чл. 37и, ал. 14 от ЗСПЗЗ се предлагат останалите след провеждане на търга по ал. 13 свободни земеделски земи с НТП – “Пасище” и “Ливада” за срок от 1 стопанска година, съобразно одобрени от министъра на земеделието списъци. В него могат да участват освен регистрирани в Интегрираната информационна система на БАБХ собственици на регистрирани пасищни селскостопански животни и лица, които поемат задължение да ги поддържат в добро земеделско и екологично състояние, по ред, определен в правилника за прилагане на закона.

При едногодишните договори дължимата вноска се внася при сключване на договора, като депозитът се приспада.

След 15 октомври 2022 г. спечелилите кандидати могат да се информират от съответната общинска служба по земеделие или от ОД „Земеделие” - гр. Русе, за дължимите суми, по коя банкова сметка да се превеждат, мястото и датата на сключване на договорите.

Председателят на тръжната комисия провери присъствието на членовете на комисията и на кандидата чрез попълване на присъствен лист. Кандидатът бе поканен да се легитимира, съгласно изискванията. Същият не присъства лично, а чрез пълномощник, който представи нотариално заверено пълномощно.

Председателят на комисията обяви откриването на търга и отвори плика с документи за участие в търга. Проверяват се редовността на документите, съдържащи се в подадения плик, както следва:

**Плик,** **отворен под** **№ 1** **съдържа:**

1. **Заявления – оферти / 4 бр. / от** **Е. И. А.,**  **ЕГН \*\*\*,** с постоянен адрес: \*\*\*, която не присъства лично, а участва чрез пълномощник Т. И. А., ЕГН \*\*\* в търг за отдаване под наем на земеделски земи от ДПФ, с НТП „Пасище” и „Ливада“, в община Ветово, землището на гр. Глоджево и община Ценово, землището на с. Ценово за срок от 1 стопанска година по Заповед № РД-04-103/22.08.2022 г. на Директора на ОД “Земеделие” – Русе;
2. Банкови бордера за внесен депозит – 4 бр.;
3. Декларация по чл. 47з, ал. 1, т. 6, 9 от ППЗСПЗЗ и оглед на имоти -1 бр.;
4. Декларация за оглед на имота /имотите/ - 1 бр.;
5. Документ, удостоверяващ номера на банковата сметка на кандидата;
6. Декларация за информираност за обработване и съхранение на лични данни;
7. Копие на пълномощно с рег. № 7914 от 12.09.2022 г., заверено от нотариус в район РС Враца с рег. № 770 на Нотариалната камара.

т.е. кандидатът е представил необходимия брой документи за участие в търга и от служебните проверки е установено, че същият отговаря на изискванията за допускане до участие в същия.

Подадени са документи от 1 /един/ кандидат.

След отваряне на единствения плик, комисията установи, че същият е представил минимално необходимия брой документи, съгласно изискванията на чл. 47з във връзка с чл. 47в от ППЗСПЗЗ.

Предвид горното, комисията реши:

Допуска 1 /един/ кандидат до участие в търга.

След приемане на решенията, комисията премина към разглеждане на заявленията – оферти в плика, както следва:

Класираният на първо място печеливш участник, който е и единствен кандидат за посочените имоти са описани в Таблица 1, неразделна част от настоящия протокол.

***Таблица 1. Списък на имотите от ДПФ, с НТП Пасище и Ливада, спечелени на търг по реда на чл. 37и, ал. 14 от ЗСПЗЗ за срок от 1 (една) стопанска години в Област Русе, считано от стопанската 2022/2023 г. - резултати и класиране:***

|  |  |  |  |  |  |  |  |
| --- | --- | --- | --- | --- | --- | --- | --- |
| **Община** | **Землище** | **Имот**  **с идентификатор** | **НТП** | **Площ (дка)** | **Начална тръжна цена лв/дка** | **I-во място** | |
| **№ на кандидат** | **Предложена цена /лева/дка/** |
| Ветово | Глоджево | 15151.83.34 | пасище | 24.205 | 9.00 | 1-единствен | 9 |
| Ветово | Глоджево | 15151.210.2 | пасище | 109.795 | 9.00 | 1-единствен | 9 |
| Ветово | Глоджево | 15151.210.4 | пасище | 19.171 | 9.00 | 1-единствен | 9 |
| Ценово | Ценово | 78361.14.360 | пасище | 259.304 | 9.00 | 1-единствен | 9 |

След разглеждане на заявленията-оферти и определяне на класирания на първо място единствен участник, тръжната комисия приключи работата си в 10:13 ч.

Настоящият протокол се изготви в 1 оригинал.

Протоколът може да бъде обжалван в 14-дневен срок от съобщаване на резултатите по реда на Административнопроцесуалния кодекс, чрезОбластна дирекция „Земеделие” – Русе, пред Административен съд – Русе.

**ЧЛЕНОВЕ НА КОМИСИЯТА:**

**Председател: ................../п/.....................**

**/ Д-р Теменужка Ненова /**

**Членове: 1................./п/......................**

**/ Елка Захариева /**

**2................/п/.......................**

**/Цветелина Димитрова /**